
Matematikk 10. trinn

Læreplan i Matematikk (ny plan gjeldende fra 1. august 2026)

Fagets relevans og sentrale verdier 
Underveisvurdering
Underveisvurderingen skal bidra til å fremme læring og til å utvikle kompetanse i matematikk. Elevene viser og utvikler kompetanse i faget på 10. trinn når de beskriver, bruker og utforsker regneregler, kvadratsetningene, ligningssett, funksjoners egenskaper og problemstillinger knyttet til statistikk og personlig økonomi. Elevene viser og utvikler også kompetanse i matematikk når de stiller matematiske spørsmål, forklarer matematiske sammenhenger og argumenterer for og vurderer kritisk egne og andres løsninger. Videre viser og utvikler de kompetanse i matematikk ved å ta i bruk hensiktsmessige representasjoner, strategier og matematiske begreper både muntlig og skriftlig.
Læreren skal legge til rette for elevmedvirkning og stimulere til lærelyst ved at elevene får beskrive, bruke og utforske matematikk gjennom å bevege seg, leke, undre seg og arbeide praktisk. Læreren skal være i dialog med elevene om deres utvikling av kompetanse i modellering, generalisering, matematisk argumentasjon og algoritmisk tenkning. Elevene skal få mulighet til å prøve og feile. Med utgangspunkt i kompetansen elevene viser, skal de få mulighet til å sette ord på hva de opplever at de får til, og hva de får til bedre enn tidligere. Læreren skal gi veiledning om videre læring og tilpasse opplæringen slik at elevene kan bruke veiledningen for å utvikle regneferdigheter og kompetanse i generalisering, modellering, utforsking og problemløsing knyttet til de matematiske kunnskapsområdene, sammenhenger mellom disse og kommunikasjon med matematiske begreper og bruk av hensiktsmessige representasjoner muntlig og skriftlig.

Standpunktvurdering
Standpunktkarakteren skal være uttrykk for den samlede kompetansen eleven har i matematikk ved avslutningen av opplæringen etter 10. trinn. Læreren skal planlegge og legge til rette for at elevene får vist kompetansen sin på varierte måter som inkluderer forståelse, refleksjon og kritisk tenkning, i ulike sammenhenger. Læreren skal sette karakter i matematikk basert på kompetansen eleven har vist, både skriftlig, muntlig og digitalt, ved å bruke matematiske uttrykksformer, bruke problemløsingsstrategier og reflektere over og argumentere for løsninger og modeller.

Føringer for fastsetting av standpunktkarakterer (forskrift §§ 3-3, 3-15)
· Faglærer har ansvar for å sette standpunktkarakter.
· Grunnlaget for vurdering i fag er kompetansemålene i læreplanen i fag. Kompetansen skal forstås i lys av teksten Om faget i læreplanen.
· Standpunktkarakteren skal være uttrykk for den samla kompetansen eleven har ved avslutning av opplæringen.
· Eleven skal være kjent med hva det blir lagt vekt på i fastsetting av standpunktkarakter.
· Eleven skal ha fått mulighet til å vise kompetansen sin på flere og varierte måter.
· Kompetanse som eleven har vist i løpet av opplæringen, er en del av vurderingen når standpunktkarakteren skal fastsettes.
· Forutsetninger, fravær, orden og oppførsel skal ikke inngå i vurderingen. Innsats skal bare være en del av vurderingen i fag hvor det står spesifikt i læreplanen.

Kjerneelementer og kompetansemål: 

	Utforskning og problemløsning
	Abstraksjon og generalisering
	Modellering og anvendelser
	Representasjon og kommunikasjon
	Resonnering og argumentasjon

	Matematiske kunnskapsområder
	
	
	
	

	· bruke regneregler og generalisere sammenhenger algebraisk  [image: ]      
· utforske kvadratsetningane geometrisk og algebraisk og bruke kvadratsetningene som regnestrategier[image: ][image: ]
· lage, løyse og forklare likningssett knytte til praktiske situasjoner[image: ][image: ]
· utforske og sammenligne egenskaper ved lineære funksjoner, eksponentialfunksjoner, brøkfunksjoner og andregradsfunksjoner ved å bruke digitale verktøy[image: ][image: ][image: ]
· forklare begrepet endring per enhet og regne ut stigningstallet til lineære funksjoner[image: ][image: ]
· utforske og forklare sammenhengen mellom konstant prosentvis endring, vekstfaktor og eksponentialfunksjoner[image: ][image: ]
· hente ut og tolke relevant informasjon og reflektere over mulige konsekvenser ved kjøp og salg, renter på sparing, lån og kredittkjøp[image: ][image: ]
· planlegge, utføre og presentere et utforskende arbeid knyttet til personlig økonomi[image: ][image: ]
· modellere situasjoner, presentere resultatene og vurdere hvor gyldige modellene er[image: ][image: ][image: ]
· utforske matematiske egenskaper og sammenhenger ved å bruke programmering[image: ]
· lese og forklare tekstbasert programkode i Python




















Kjennetegn på måloppnåelse i matematikk: 

	Lav kompetanse i faget, karakter 2
	 God kompetanse i faget, karakter 4
	 Framifrå kompetanse i faget, karakter 6

	Eleven viser kreativitet i å utforske og gjenkjenne eller beskrive enkelte matematiske strukturer og sammenhenger.
	Eleven viser kreativitet og refleksjon i å utforske og generalisere enkelte matematiske strukturer og sammenhenger.
	Eleven viser kreativitet og refleksjon i å utforske og generalisere matematiske strukturer og sammenhenger.

	Eleven henter ut informasjon, deler opp og løser enkelte praktiske problemer ved å bruke noen problemløsningsstrategier.
	Eleven henter ut informasjon, tolker, deler opp og løser praktiske problemer ved å bruke ulike problemløsningsstrategier.
	Eleven henter ut relevant informasjon, tolker, deler opp og løser praktiske problemer ved å vurdere og bruker hensiktsmessige problemløsningsstrategier.

	Eleven løser problemer ved å kjenne til og bruke i noen grad hjelpemidler for å løse deler av problemet.
	Eleven løser problemer ved å velge og bruke hensiktsmessige hjelpemidler for å løse deler av problemet.
	Eleven løser komplekse problemer ved å vurdere, velge og bruke hensiktsmessige hjelpemidler for å løse ulike deler av problemet.

	Eleven leser matematiske modeller som beskriver dagligliv og samfunn.
	Eleven lager og vurderer matematiske modeller som beskriver dagligliv og samfunn.
	Eleven lager matematiske modeller for å beskrive dagligliv og samfunn og tolker og vurderer gyldighet og begrensninger.

	Eleven veksler mellom enkelte representasjoner og bruker noen representasjoner for å uttrykke resultater.
	Eleven veksler mellom ulike representasjoner og bruker noen representasjoner for å uttrykke resultater og sammenhenger.
	Eleven veksler mellom ulike representasjoner og velger hensiktsmessige representasjoner for å uttrykke resultater og sammenhenger.

	Eleven presenterer deler av egne fremgangsmåter og løsninger. 
	Eleven presenterer og forklarer egne og andres fremgangsmåter og løsninger.
	Eleven presenterer, forklarer og argumenterer for egne og andres fremgangsmåter og løsninger. 

	Eleven bruker et enkelt matematisk språk når ideer og deler av løsningen kommuniseres.
	Eleven bruker et matematisk språk i kommunikasjon av ideer, løsninger og sammenhenger.
	Eleven bruker et rikt og hensiktsmessig matematisk språk i resonnement og kommunikasjon av ideer, løsninger og sammenhenger.

